iOS uchun Instagram dasturi tomosha vaqtida suratlar va videolarni kattalashtirishga imkon beruvchi funksiyaga ega bo‘ldi. Bu haqda kompaniyaning rasmiy blogi xabar qilmoqda. iOS uchun standart fotodasturlarda suratlarni tomosha qilayotganda ham kattalashtirish mumkin: buning uchun foydalanuvchilar ikki barmog‘ini displeyga qo‘yishi va ularni qarama-qarshi tomonlarga qimirlatishi yetarli bo‘ladi. Kompaniya yangi funksiya tez kunda Android qurilmalarida ham bo‘lishiga va’da bermoqda.